b'\n_START_ARTICLE_\nHr. Ms. De Ruyter (1901)\n_START_SECTION_\nPalvelus\n_START_PARAGRAPH_\nHr. Ms. Hertog Hendrik osui koralliriuttaan 24. kes\xc3\xa4kuuta 1905 l\xc3\xa4hell\xc3\xa4 Matjidosteenia ollessaan matkalla Boninlahdelle. Hr. Ms. Zeeland yritti joitakin kertoja saada riuttaan kiinni j\xc3\xa4\xc3\xa4neen aluksen irrottamista, mutta tuloksetta. Zeelandin pollarin irrottua irrottamisesta luovuttiin. Hertog Hendrikin irrottivat lopulta De Ruyter ja Japara, kun kiinni olleen aluksen varastot oli tyhjennetty. My\xc3\xb6hemmin samana vuonna De Ruyter, Hertog Hendrik, Hr. Ms. Borneo, Hr. Ms. Serdang ja kaksi postialusta tekiv\xc3\xa4t matkan Etel\xc3\xa4-Celebesille, jossa ne kahakoivat Loewoen kanssa. Jalkav\xc3\xa4kipataljoona ja merijajalkav\xc3\xa4en maihinnousuosasto nousivat maihin l\xc3\xa4hell\xc3\xa4 Palopea ja viel\xc3\xa4 samana p\xc3\xa4iv\xc3\xa4n\xc3\xa4 ne valtasivat hallintopalatsin._NEWLINE_Vuonna 1906 alus Koningin Regentesin ja Zeelandin kanssa osallistui Balille tehtyyn matkaan, jonka tarkoituksena oli etel\xc3\xa4isten kuningaskuntien Tabanan, Badung ja Klungkung liitt\xc3\xa4minen Hollannin It\xc3\xa4-Intiaan. Alukset tulittivat 16.-17. syyskuuta Denpasaria, mink\xc3\xa4 j\xc3\xa4lkeen maajoukot tukahduttivat lopun vastarinnan._NEWLINE_Alus l\xc3\xa4hti 15. joulukuuta 1908 Den Helderist\xc3\xa4 Curacaoon liitty\xc3\xa4kseen Venezuelan rannikolle sijoitettua laivasto-osastoa, joka oli l\xc3\xa4hetetty alueelle poliittisten j\xc3\xa4nnitteiden lis\xc3\xa4\xc3\xa4ntyess\xc3\xa4._NEWLINE_Operaatiosta vapauduttuaan alus teki kaksi matkaa Aasian ja Tyynenmeren alueella. Ensimm\xc3\xa4inen matka alkoi 10. elokuuta 1909 Bataviasta Kiinaan, Hong Kongiin, Japaniin ja Filippiineille. Toiselle matkalle alus l\xc3\xa4hti 15. elokuuta 1910 Surabayasta Australiaan. Matkan aikana tehtiin laivastovierailut Brisbanessa, Melbournessa, Sydneyss\xc3\xa4 ja Fremantlessa._NEWLINE_Alus poistettiin palveluksesta vuonna 1923.'